text: Tyske Bios-reddere terper det danske sprog
  11 september 2015 kl. 16.02
  Ambulanceselskabet Bios kæmper stadig for at ansætte de sidste reddere, så de kan få alle ambulancer på gaden i Syd- og Sønderjylland. Lige nu er de i gang med at ansætte omkring 100 tyske reddere. Men inden de kan rykke ud, skal de lære dansk. Og det gør de lige nu på højskole.
  
  Patrick Prusiak er med som tutor på danskkursus på højskolen Østersøen i Aabenraa.
  Han var med på det første tyskhold, der landede på højskolen den 19. juli og har allerede fået godt fat i sproget.
  Eleverne bor og spiser på højskolen og er sammen med højskoleeleverne om eftermiddagen. Her lærer de mere om den danske kultur.
  Efter en måneds højskoleophold med special-tilrettelagt danskkursus er Patrick Prusiak ude på landevejen som ambulanceassistent i Bios. Sprogkurset handler om emner der er relevante for redderne.
  Bios mener, at det er meget hurtigere at lære en tysker dansk - end det er at uddanne nye reddere.
  Det kan nemlig tage op mod otte år før man kan blive ambulancebehandler i Danmark.
  Efter en måneds højskoleophold med special-tilrettelagt danskkursus er Patrick Prusiak ude på landevejen som ambulanceassistent.
  Patrick Prusiak var med på det første tyskhold der landede på højskolen den 19. juli og har allerede fået godt fat i sproget - hør blot her - varighed 19 sekunder:
  